钦定古今图书集成/明伦汇编/官常典/第082卷 > 始平贞王子正
## 钦定古今图书集成/明伦汇编/官常典/第082卷 > 始平贞王子正

按《魏书彭城王传》：“彭城武宣王勰子子正，美貌，性宽
和。肃宗初，封霸城县公，邑一千户，历散骑侍郎、太常
少卿。庄帝即位，除尚书令，封始平王，与兄劭俱遇害。
赠假黄钺、侍中、都督中外诸军事、大将军、录尚书事，
相王如故，鸾辂九旒，黄屋左纛、前后部羽葆鼓吹，虎
贲班剑一百人。谥曰贞。子钦，字世道，袭。武定中，散骑”
侍郎。齐受禅，爵例降。